
GRAD ZAGREB
GRADSKA ČETVRT NOVI ZAGREB – ISTOK
MJESNI ODBOR „VELIKO POLJE“
Vijeće Mjesnog odbora „Veliko Polje“

KLASA: 024-08/22-003/1454
URBROJ: 251-13-11-9-22-2
Zagreb, 05. srpanj 2022.

Z A P I S N I K


s 14. (četrnaeste) sjednice Vijeća Mjesnog odbora Veliko Polje, održane 05. srpnja 2022., u prostoru Mjesne samouprave, Velikopoljska ulica 9g, s početkom u 19.00 sati.

	Nazočni članovi Vijeća: Marsela Alić, Vanja Rodić, Marko Jukić, Milenko Arapović, Ana Marinčić

              Ostali nazočni : 

              Predsjedava : Marsela Alić, predsjednica Vijeća
              Zapisnik vodi :  Ana Marinčić, potpredsjednica vijeća


              Predsjednica VMO, gđa Marsela Alić konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora Veliko Polje s početkom u 19.06 h. Predsjednica VMO također napominje da se sjednica snima tonskim zapisom te se uključuje mobitel s funkcijom snimanja. 


             USVAJANJE ZAPISNIKA

            Vijeće Mjesnog odbora Veliko Polje tekst zapisnika s 13. sjednice VMO Veliko Polje usvaja (5 ˝ZA“).


          
            USVAJANJE DNEVNOG REDA

Vijeće Mjesnog odbora Veliko Polje usvojilo je Dnevni reda (5 „ZA“). 

Glasanje za dodatne točke dnevnog reda : ˝
· Vertikalna signalizacija u obliku svjetlećeg treptajućeg prometnog znaka, koji bi označavao brzu vožnju s jasno vidljivom oznakom 'PAZI VRTIĆ' ili 'PAZI DJECA'  – 4 ˝ZA˝, 1 ˝SUZDRŽAN. Točka je usvojena.˝Prilog peticija. 
Vijećniku M.Arapoviću upućena je opomena zbog neprimjerene komunikacije prema predsjednici. 

· Pozivanje policije postaje Lučko – 2˝ZA˝, 3˝PROTIV˝, Točka nije usvojena
· Izvješće o dosadašnjem radu Vijeća kako bi mogli raspravljati o komunalnim aktivnostima za 2022 / 2023 – 3 ˝ZA, 2 ˝PROTIV˝. Točka je usvojena.


DNEVNI RED:


1. Prijedlog Plana komunalnih aktivnosti (PKA) za Veliko Polje u 2023.godini – zaključak, donosi se
2. Zaključak o davanju mišljenja na prijedlog Odluke o izmjenama i dopunama Odluke o davanju u zakup i na drugo korištenje površina javne namjene – zaključak, donosi se
3. Postavljanje dodatnih prometnih ogledala na određene lokacije u naselju Veliko Polje – zaključak, donosi se
4. Vertikalna signalizacija u obliku svjetlećeg treptajućeg prometnog znaka, koji bi označavao brzu vožnju s jasno vidljivom oznakom 'PAZI VRTIĆ' ili 'PAZI DJECA' – zaključak, donosi se
5. Izvješće o dosadašnjem radu Vijeća kako bi mogli raspravljati o komunalnim aktivnostima za 2022 / 2023 – izvješće predsjednice 
6. Pitanja, prijedlozi i obavijesti


Ad 1. Prijedlog Plana komunalnih aktivnosti (PKA) za Veliko Polje u 2023.godini 


U raspravi sudjeluju: Marsela Alić, Vanja Rodić, Marko Jukić, Milenko Arapović, Ana Marinčić 

Vijeće Mjesnog odbora Veliko Polje usvaja ( 5 „za“ )


· Dječje igralište Veliko Polje: proširenje poligona i sprava na način da se osigura za manju i veću djecu, street workout za odrasle, popravak ograde, umjetan hlad (sjenice), uređenje zelenila i dodatne sadnice
· Uređivanje nogostupa na Velikopoljskoj ulici
· Iscrtavanje biciklističke staze : Velikopoljska ulica, Maslenička ulica, Bibinjska ulica  
· Nogostup u Cetinskoj ulici 
· Klamerice na parkirna mjesta MO Velikog Polja
· Postavljanje novih žaluzina u prostorijama MO Veliko Polje; servis klime u prostorijama MO Veliko Polje i kupnja daljinskog upravljača za klimu 

Ad 2. Zaključak o davanju mišljenja na prijedlog Odluke o izmjenama i dopunama Odluke o davanju u zakup i na drugo korištenje površina javne namjene

Marsela Alić, Vanja Rodić, Marko Jukić, Milenko Arapović, Ana Marinčić

Vijeće Mjesnog odbora Veliko Polje usvaja ( 5 „za“ )

Vijeće MO Veliko Polje se slaže s zaključkom o davanju mišljenja na prijedlog Odluke o izmjenama i dopunama Odluke o davanju u zakup i na drugo korištenje površina javne namjene. 



Ad 3. Postavljanje dodatnih prometnih ogledala na određene lokacije u naselju Veliko Polje

U raspravi sudjeluju: Marsela Alić, Vanja Rodić, Marko Jukić, Milenko Arapović, Ana Marinčić

Vijeće Mjesnog odbora Veliko Polje usvaja ( 5 „za“ )

Vijeće MO Veliko Polje podupire prijedlog vijećnika M.Jukića za postavljanjem dodatnih prometnih ogledala na križanjima : Kovači/Cavtatska ulica , Cetinska ulica / Cavtatska ulica; Nadinska ulica / Velikopoljska ulica 


Ad 4. Vertikalna signalizacija u obliku svjetlećeg treptajućeg prometnog znaka, koji bi označavao brzu vožnju s jasno vidljivom oznakom 'PAZI VRTIĆ' ili 'PAZI DJECA'

U raspravi sudjeluju: Marsela Alić, Milenko Arapović, Marko Jukić, Vanja Rodić, Milenko Arapović, Ana Marinčić

Vijeće Mjesnog odbora Veliko Polje usvaja ( 5 „za“ )

Vijeće Mo Veliko Polje podržava peticiju i zahtjev građana za uvođenjem dodatne prometne signalizacije u obliku treptajućeg upozoravajućeg znaka na Velikopoljskoj ulici u zoni križanja s Goranskom ulicom. 
Molimo da se uruči zahtjev odgovarajućim institucijama kako bi znak u oba smjera bio postavljen prema propisanim prometnim pravilima, 


Ad 5. Izvješće o dosadašnjem radu Vijeća kako bi mogli raspravljati o komunalnim aktivnostima za 2022 / 2023

U raspravi sudjeluju: Marsela Alić, Milenko Arapović, Marko Jukić, Vanja Rodić, Milenko Arapović, Ana Marinčić

Predsjednica izvještava o stanju i fazi zahtjeva i projekata kao i zaprimljenim odgovorima na predane zahtjeve i zaključke MO Velikog Polja. 

· Zahtjev za redovitim održavanjem rotora - HAC nije nadležan, Zagrebačke ceste jesu
· Zamjena nadstrešnice kod Toyote – tehnička dokumentacija gotova, ali ide iduće godine
· Izmjena voznog reda – odbija se temeljem analize rezultata praćenja broja putnika
· Očitovanje za Cetinsku ulicu – vertikalna prometna signalizacija Obavezno zaustavljanje je postavljena nedvosmisleno. 
· Za zabranu zaustavljanja i parkiranja potrebno je očitovanje GČ
· Ispravnost građenja objekta na križanju Imotske i Galijske – gradnja je u skladu sa svim važećim propisima. Gradski ured nema ovlasti tijekom gradnje kontrolirati usklađenost izvođenja radova s važećim propisima. Po podnošenju zahtjeva za izdavanjem uporabne dozvole GU može utvrditi je li izgrađena u skladu s građevinskom dozvolom.
· Saniranje rupa na cesti u Nadinskoj – riješeno
· Regulacija prometa raskrižje Masleničke i Dračevićke – prometna regulacija je adekvatna
· Prometna regulacija Masleničke – Velikopoljska – iscrtat će se puna uzdužna crta i puna crta zaustavljanja
· Promjena adrese na MO - riješeno
· Postava opreme za smirivanje prometa u Masleničkoj između 26 i 44 – nije utvrđena dodatna potreba za smirivanje prometa
· Izbočine tipa jastuk zamijenit će se uzdignutom plohom
· Novi prometni znakovi na Masleničkoj kod raskrižja s Goranskom i Dračevićkom (40)
· Uređenje Sabuničke – istekla građevinska dozvola
· asfaltiranje Cetinske – ušlo u asfalterski program
· Vrtić - pri izradi Geodetskog elaborata evidentiranja stvarnog položaja, suvlasnici k.č.br. 1591 k.o. Odra odbili su potpisati Izvješće o utvrđivanju međa i drugih granica te o novom razgraničenju jer su imovinsko-pravni odnosi unutar same obitelji Koprivnjak sporni. Gradski ured za obrazovanje, sport i mlade u suradnji s drugim Gradskim uredima pokušava iznaći pravno rješenje navedenog problema.
· OŠ Veliko Polje - izrađeno idejno rješenje, te su ishođeni posebni uvjeti i uvjeti priključenja javnopravnih tijela u svrhu izrade idejnog projekta. U svrhu ishođenja Lokacijske dozvole potrebno je dokazati da postoji mogućnost priključenja građevne čestice na prometnu površinu. U tijeku su aktivnosti za pokretanje postupka izrade projektne dokumentacije za produžetak Bibinjske ulice

Vijećnik M.Arapović konstatira i upućuje komentar : 'U MO Veliko Polje nije uložena ni jedna kuna u zadnjih 14.mjeseci. To sramota za MO skupa sa mnom!'


Ad.6. Pitanja, prijedlozi i obavijesti

U raspravi sudjeluju: Marsela Alić, Milenko Arapović, Marko Jukić, Vanja Rodić, Milenko Arapović, Ana Marinčić

· [bookmark: _GoBack]Prometno rješenje o prometnoj regulaciji u naselju – vijeće MO Veliko Polje moli da se pošalje požurnica za odgovor
· Vijeće MO Veliko Polje moli za odgovor da li su se kante za bio otpad smanjile i po kojoj odluci? 


S obzirom na to da više nije bilo pitanja niti prijedloga, predsjednica Vijeća zaključuje sjednicu u 20:25 sati.    
  


Zapisnik vodila:
Ana Marinčić

						                                Vijeća Mjesnog odbora
								                 Veliko Polje
								                Marsela Alić                                                               

